b'\n_START_ARTICLE_\nForest Ray Moulton\n_START_SECTION_\n\xc5\xbdivljenje in delo\n_START_PARAGRAPH_\nMoulton je diplomiral leta 1894 na Kolid\xc5\xbeu Albion, doktoriral pa leta 1899 na Univerzi v Chicagu, kjer je bil profesor od leta 1912 do 1927. Tam je tudi pre\xc5\xbeivel ostanek svojega strokovnega \xc5\xbeivljenja._NEWLINE_Njegovo znanstveno delo se v glavnem nana\xc5\xa1a na nebesno mehaniko Celestial Mechanics (1902); Astronomy (1931). Skupaj z geologom Thomasom Chamberlinom je leta 1905 postavil planetezimalno teorijo o nastanku Oson\xc4\x8dja iz spiralne meglice. Ko so Seth Nicholson in pozneje \xc5\xa1e drugi v za\xc4\x8detku 20. stoletja odkrili male Jupitrove satelite, je Moulton predlagal, da so to verjetno ujeti asteroidi. Dana\xc5\xa1nji astronomi sprejemajo njegovo razlago.'